Akademski hor SКC-a oduševio publiku\nPočetna/ZDRAVLJE/Akademski hor SКC-a oduševio publiku\nSana Life 27. decembra 2018.\tZDRAVLJE Ostavite komentar\nAkademski hor Studentskog kulturnog centra Niš, sinoć je nastupio pred brojnom publikom u holu Univerziteta.\nNovogodišnji koncert, koji po tradiciji na kraju svake godine organizuje Univerzitet u Nišu sa Studentskim kulturnim centrom, ispunio je sva očekivanja, a naši horisti još jednom su se pokazali u najboljem mogućem svetlu.\nPesmom „Gaudeamus igitur“ naši pevači, predvođeni dirigentom mr Zoranom Stanisavljevićem, započeli su muzičko putovanje kroz različite epohe i zemlje sveta. Akademski hor Studentkog kulturnog centra Niš je, u svom prepoznatljivom stilu, oživeo brojne numere – od klasika, preko narodnih pesama, pa sve do modernog džeza. Na koncertu je nastupio i Ženski akademski hor Studentskog kulturnog centra Niš pod dirigentskom palicom mr Ivane Mirović, a gosti koncerta bili su i Art family trio, vokalna grupa Niške devojke i Dejana Radanović, harmonika. Solisti su bili Mina Milićević (sopran), Isidora Baćević (alt), Marko Milisavljević(bas). Muzička pratnja horu bili su Ingrid Janković (klavir), Nikola Cvetković (klavir), Anđela Stanković (klavir), Ivana Babović (klavir), Milan Jovanović, (klavir), Marko Кandić (gitara) i Oliver Nikolić (udaraljke).\nNa koncertu je izvedeno 19 pesama, a neke od njih su Marš patuljaka (E. Grieg), Stiže proleće (P. Česnokov), Ena to xelidoni (M. Teodorakis), O Sole mio (E. di Capua), Halellujah ( Cohen/Emerson)…\nPre izvođenja poslednje pesme rektor Univerziteta u Nišu prof. dr Dragan Antić poželeo je srećne novogodišnje i božićne praznike, a zatim su, za kraj, horisti izveli numeru What a wonderful world (M.A. Brymer).\nAkademski hor i Ženski akadamski hor su sinoćnjim koncertom na najbolji mogući način završili uspešnu 2018. godinu, koja im je donela brojne nastupe i nagrade. Studentski kulturni centar ponosan je na svoje pevače i dirigente ali i na publiku koja je tokom cele godine pratila njihove nastupe i davala im neizmernu podršku i podstrek da budu još bolji! Pozivamo publiku da bude sa nama i u 2019. godini, a mi ćemo, kao i do sada, opravdati ukazano poverenje!\nOznakeAkademski hor hor kultura Niš novogodišnji SKC Univerzitet\nPrethodni Zimski market – vreme je darivanja\nSledeći Novi most u Konopnici pušten u saobraćaj\nUniforme za srpske medicinske radnike angažovane uz pomoć Evropske unije stigle su u nekoliko ustanova …


U sjedištu Vlade FBiH: Novalić i Čampara primili Larisu Cerić – Sport Centar U sjedištu Vlade FBiH: Novalić i Čampara primili Larisu Cerić – Sport Centar\nPremijer Federacije Bosne i Hercegovine Fadil Novalić i federalni ministar unutrašnjih poslova Aljoša Čampara primili su danas u sjedištu Vlade FBiH u Sarajevu najbolju bh. sportistkinju i osvajačicu bronzane medalje u kategoriji više od 78 kilograma na nedavno održanom Svjetskom prvenstvu u džudu u azerbejdžanskom Bakuu Larisu Cerić i njenog trenera i selektora bh. reprezentacije Branu Crnogorca.\nZahvalivši na čestitkama Cerić i Crnogorac su istakli da su im, nakon ove godine iz snova, najveći izazov Olimpijske igre u Tokiju 2020. godine, jer Bosna i Hercegovina još uvijek nema olimpijsku medalju, te istakli kako je to prilika da se dostigne i taj dugo čekani cilj, saopćeno je iz Ureda za odnose s javnošću Vlade FBiH.\nfadil novaliclarisa ceric\nTrijumf koji budi ambiciju o osvajanju olimpijske medalje: Cerić srebrna na Grand Slamu\nAutor: FENA, maj 12, 2019\nAutor: Anadolija, feb 6, 2019\nMesud Pezer, Ivan Klepić i Larisa Cerić bh. sportisti godine u izboru SSBiH\nCrnogorac: Svi sanjamo prvu olimpijsku medalju za BiH, Larisa je tu ozbiljan kandidat\nAutor: FENA, dec 30, 2018


Znanje jedini mogući oslonac budućeg razvoja Srbije Znanje jedini mogući oslonac budućeg razvoja Srbije – Personal magazin\nZnanje jedini mogući oslonac budućeg razvoja Srbije\nPotpredsednik Vlade Republike Srbije za evropske integracije i ministar za nauku i tehnološki razvoj Božidar Đelić ocenio je danas da su univerziteti i znanje jedini mogući oslonac budućeg razvoja Srbije.…\nPotpredsednik Vlade Republike Srbije za evropske integracije i ministar za nauku i tehnološki razvoj Božidar Đelić ocenio je danas da su univerziteti i znanje jedini mogući oslonac budućeg razvoja Srbije.\nĐelić je na javnoj raspravi o Nacrtu strategije naučnog i tehnološkog razvoja Srbije za period od 2009. do 2014. godine ocenio da radna snaga može biti značajan razlog za dolazak određenih industrijskih investitora, ali da Srbija ne sme da dozvoli da bude zemlja jeftine radne snage.\nOn je naglasio da je Univerzitet u Kragujevcu oslonac razvoja tog grada i Šumadije, i poručio da oko Fabrike automobila “Zastava” mora da postoji tehnološka i naučna baza kako bi ona i opstala.\nPrema njegovim rečima, u periodu koji dolazi Srbija će imati veliku fabriku automobila, što je dobro i zbog čega se već sada mora razmišljati o tome kako da ta fabrika i opstane u Srbiji kada troškovi radne snage dostignu određeni nivo.\nGovoreći o viziji naučnog i tehnološkog razvoja naše zemlje, Đelić je istakao da je cilj da Srbija bude inovativna zemlja u kojoj naučnici dostižu evropske standarde, doprinose ukupnom nivou znanja društva i unapređuju tehnološki razvoj privrede.\nPotpredsednik Vlade je naglasio da su ključne poruke strategije da je ulaganje u nauku i tehnologiju za Srbiju jedini način za uspostavljanje održive privrede i društva.\nOn je poručio da je Srbiji potrebno fokusiranje na nekoliko nacionalnih prioriteta, implementacija strategije kroz unapređenje sistema i partnerstvo, ali i povećanje i diversifikacija izvora finansiranja kako bi se naša zemlja probila u nauci i tehnologiji i postala inovativna.\nKada je reč o sredstvima koja se izdvajaju za nauku, Đelić je ukazao na to da su ona od 2001. godine u porastu, ali da u procentima bruto društvenog prihoda izdvajanja ne napreduju, i da su među najnižima u razvijenom svetu, pri čemu je cilj da do 2014. godine dostignu jedan procenat bruto društvenog proizvoda.\nPotpredsednik Vlade je podsetio na to da je iz budžeta u 2001. godini za nauku izdvojeno 27,9 miliona dinara, a u 2008. godini sto miliona dinara, i dodao da u strukturi finansiranja nauke dominiraju osnovna istraživanja.\nOn je istakao da je strategijom predloženo sedam nacionalnih prioriteta u domenu nauke i tehnologije, i precizirao da su to biomedicina, novi materijali i nanonauka, zaštita životne sredine i klimatske promene, energetika i energetska efikasnost, poljoprivreda i hrana, informacione i komunikacione tehnologije i unapređenje donošenja državnih odluka i afirmacija nacionalnog identiteta.\nĐelić je naveo da je značajan i razvoj i očuvanje talenata koje treba da bude na prvom mestu.\nŠira javnost može učestvovati u javnoj raspravi o Nacrtu strategije naučnog i tehnološkog razvoja Srbije za period od 2009. do 2014. godine i putem foruma na sajtu Ministarstva za nauku i tehnološki razvoj.\nZnanje jedini mogući oslonac budućeg razvoja Srbije was last modified: October 12th, 2009 by Redakcija\nNovi sponzori biZbuZZ konferencije\nZvanično otvoren Wfest 2009


Dogovoreno: Ferari ima novog vozača | Novosti.RS\nDogovoreno: Ferari ima novog vozača\nčetvrtak, 14. 05. 2020. u 11:52\nKarlos Sainc foto: EPA\nŠpanski vozač Formule jedan Karlos Sajnc će u Ferariju zameniti četvorostrukog šampiona Formule jedan Sebastijana Fetela, koji će na kraju sezone napustiti italijanski tim\nŠpanski vozač Formule jedan Karlos Sajnc biće u ekipi Ferarija sledeće sezone, dok će Danijel Rikardo zameniti u Meklarenu.\n- Sajnc je dokazao da je veoma talentovan i pokazao tehničku sposobnost i prave atribute - izjavio je šef tima Ferari Matija Binoto u saopštenju.\nSajnc će u Ferariju zameniti četvorostrukog šampiona Formule jedan Sebastijana Fetela, koji će na kraju sezone napustiti italijanski tim.\nSin dvostrukog reli šampiona Karlosa Sajnca ima 25 godina i karijeru je počeo 2015. u ekipi Toro roso, da bi potom sezonu vozio za Reno i tekuću za Meklaren.\nMeklarenov šef tima Zek Braun je kazao da Sajncova zamena Rikardo donosi novo uzbuđenje i dimenziju u taj tim.\nRikardov klupski kolega naredne sezone u Meklarenu biće Lando Noris.


U pucnjavi ranjena dvojica\nKRAGUJEVAC - Zoran Đorđević i Marko Račić povređeni su juče, oko pet sati ujutro, u pucnjavi, na ulazu u Veliki Park u centru Kragujevca, ispred restorana brze hrane "Bravo". Đorđević je pogođen iz pištolja u ruku i prebačen je na ortopediju, dok je Račić zadobio prostrelnu ranu na vratu.\nRačić se nalazi na odeljenju intenzivne nege kragujevačkog Kliničkog centra i prema rečima lekara njegovo stanje je stabilno. On je i pre godinu i po dana povređen u pucnjavi u noćnom klubu "Vremeplov", kada je nepoznati napadač ubio Miloša Adamovića iz Kragujevca.\nPrema rečima očevidaca, na Đorđevića i Račića pucalo je lice koje je izašlo iz "audija" A6 prištinskih registarskih oznaka i prethodno pokazalo službenu policijsku legitimaciju. Pucnjavi je prethodila rasprava, u kojoj je učestvovalo više lica, i prava je sreća da nije bilo još težih posledica.\nOtac vojnika traži novu obdukciju\nZa ubistvo policajca 15 godina zatvora


Pomračenje Sunca "pomračeno" oblacima, posmatrači razočarani: Dan posle - sve kako je i bilo - Male priče\nPomračenje Sunca "pomračeno" oblacima, posmatrači razočarani: Dan posle - sve kako je i bilo\nBeograd - Dan posle dugo očekivanog pomračenja Sunca, preovlađivalo je razočarenje većine posmatrača, čijim pogledima su se prekjuče isprečili oblaci i kiša u većem delu Evrope. Spektakl godine, ostao je zato pomračen nevremenom ali, srećom, nije bilo smaka civilizacije, koji su poslednjih meseci predskazivali vidovnjaci.\nI dok naučnici sabiraju utiske i materijal o najznačajnijoj astronomskoj pojavi, a većina se vraća svakodnevici zabravljajući poluuspeli nebeski šou, novinske agencije su prenele da je Egipćanin Abdel-Naser Nuredin ubio svoju ženu Zeinabu pošto je odbila da mu skuva čaj jer je htela da na miru gleda prenos pomračenja Sunca na televiziji.\nŠef policije u jednom mestu brazilske države Paraiba, pustio je sve zatvorenike iz zatvora uoči pomračenja, kako bi na slobodi dičekali smak sveta. Tamničar i utamničeni su bili silno iznenađeni kada su, otrežnjeni posle celodnevne pijanke, zatekli ostatak sveta - netaknut. Zatvorenici su vraćeni pod ključ, a šef policije je završio na birou za zapošljavanje.\nNeveselo je bilo i jednom Nemcu, pošto je prekjuče pretrpeo šok od 20 hiljada volti. Uspinjući se električnim stubom da bi bio bliže Mesecu i Suncu, on se opasno prlibližio strujnim vodovima, zbog čega je zadobio teške opekotine. Njegovog pripitog zemljaka iz Kesfelda, vatrogasci su morali da skinu sa krova crkve u sred noći, pošto je 11 sati posle pomračenja odlučio da posmatra ovaj fenomen, odbijajući ubeđivanja okupljenih da je spektakl odavno završen.\nDok su usmeravali poglede ka nebu, građanima kiparskog Limasola počelo je da se trese ispod nogu, a bilans je 26 povređenih i jedna oštećena kuća usled tri uzastopna potresa, od koji je najači bio snage 5,8 po Rihteru.\nOvakvih događaja, srećom, u Srbiji nije bilo, zbog čega smo juče izostali sa udarnih mesta u izveštajima svetskih medija. Kao zanimljivost lokalnog karaktera, zabeleženo je da su gosti turističkog kompleksa na zlatiborskim Partizanskim vodama proveli pomračenje u podrumima po preporuci svojih domaćina. Slično je bilo i u Vranju, gde su neki građani, poučeni iskustvom iz nedavnog rata, na vreme sišli u skloništa, čekajući tamo da se ceo događaj završi bez njih.\nRadnici beogradske službe Hitne pomoći nisu imali intervencije povodom pomračenja Sunca, ali su odgovarali na niz neobičnih pitanja Beograđana, poput onog da li treba staviti zaštitne naočare tokom praćenja pojave putem televizije, ili kako se ponašati u zatvorenom stanu kada ponestane vazduha. Jedna Beograđanka, koja se žalila na pospanost, pitala je da li joj se može nešto desiti ako zaspi, dok su neki prestoničani imali vizije da će oslepeti od senki koje komšija šalje ogledalom.\nDanas, avgust 1999.\nPosle prekjučerašnjeg pomračenja Sunca, Srbiju je noćas zahvatila meteorska kiša. Na putu oko Sunca, Zemlja se svakog avgusta ukršta sa putanjom komete Svift-Tatl, "kupeći" pritom njene otpatke, uglavnom komadiće leda i šljunka. Ti komadići na Zemlju "nleću" prosečnom brzinom od 59 kilometara u sekundi, usijavaju se od trenja pri ulasku u atmosferu, raspadaju i isparuju, ostavljajući pritom bele tragove. Drugim rečima, postaju meteori, ili, narodnim jezikom rečeno, zvezde padalice.\n- Meteorski roj Perseidi, nazvan tako po prividnom izvoru meteorske kiše u sazvežđu Persej, godinama je bio najaktivniji u noći između 12. i 13. avgusta. Prema proračunima, vrhunac aktivnosti meteorskog roja trebalo je da bude u petak, oko jedan iza ponoći - kaže Milan Jeličić iz beogradskog astronomskog društva "Ruđer Bošković", podsećajući da je prošle godine meteorska kiša podbacila, pošto je u Beogradu viđeno samo 12 meteora tokom cele noći, umesto 160 po jednom satu, kako je prdviđeno.


Guri ključan za rešenje ubistva braće Bitići - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Guri ključan za rešenje ubistva braće Bitići\nTo godinama ističu brat ubijenih Amerikanaca, Fatos Bitići i predstavnici Fonda za humanitarno pravo, a nedavno i američki ambasador u Srbiji Kajl Skot. On smatra da “istragu usporava to što je u događaj ubistva braće Bitići bio uključen jedan visoki policijski funkcioner koji je sada član izvršnog odbora vodeće stranke u Srbiji”. Nesumnjivo se može zaključiti da misli na Radosavljevića.\nS druge strane, Radosavljević negira umešanost, navodeći da je bio u lovu kada su ubijena braća Bitići. On je krajem decembra 2008. svedočeći na suđenju optuženima Sretenu Popoviću i Milošu Stojanoviću (obojica oslobođeni), rekao da je tadašnji načelnik Resora javne bezbednosti Vlastimir Đorđević, njegovom zameniku Popoviću naredio da preuzme tri osobe iz zatvora u Prokuplju i da ih zadrži dok po njih ne dođu pripadnici MUP-a. Radosavljeviću su to u leto 1999. ispričali i Popović i Đorđević da je to bilo naređenje tadašnjeg ministra policije Vlajka Stojiljkovića i da ništa nije znao o masovnim grobnicama u Petrovom selu i da je “povezao priču” tek kada je na kolegijumu MUP-a saznao o grobnicama i da su u jednoj pronađena tela braće Bitići.\nMilica Kostić, direktorka pravnog programa Fonda za humanitarno pravo (FHP), ukazuje za Danas da je jedan od ključnih razloga sporog napretka u slučaju Bitići “činjenica da je u njega umešan visoki funkcioner i to policijski general”.\n– U Srbiji nikada nije postojala volja da se procesuiraju slučajevi poput braće Bitići, niti da se procesuiraju osobe poput Gorana Radosavljevića Gurija. Ovaj slučaj je paradigmatičan i daje savršen prikaz opstrukcija prilikom rešavanja ključnih slučajeva ratnih zločina. Naime, ovaj slučaj otvara pitanje masovnih grobnica u Srbiji i sistemske involviranosti državnog aparata u stotine tela kosovskih Albanaca pokopavanih u Srbiji, što nikada nije otvoreno kao pitanje, niti je ikada procesuirano. Otvara se pitanje ujedno visokorangiranih počinilaca ratnih zločina, koje je do sad bila nepremostiva prepreka u procesuiranju zločina – objašnjava Kostić.\nKako podseća, iz srpskog Tužilaštva za ratne zločine su odavno izjavili da kada se istražuju ratni zločini u koje je umešana policija, “da se nailazi na zavet ćutanja”. Prema njenim rečima, sedam godina je prošlo od kada je u završnoj reči u predmetu protiv Popovića i Stojanovića, tužilac naveo da “egzekucija braće Bitići nije mogla proći bez Gorana Radosavljevića”, istakavši da se protiv njega u tužilaštvu vodi “poseban postupak”.\n– Rezultata još uvek nema, a Goran Radosavljević sedi u glavnom odboru Srpske napredne stranke i pojavljuje se na svečanostima sa najvišim državnim funkcionerima. Potpuno je jasno da oduvek imamo opstrukcije istraga protiv osumnjičenih ‘naših’, koji su bili ili još uvek jesu pripadnici policije i vojske ili su bliski vlasti, opstrukcije što od strane državnih organa koji nisu spremni da daju dokaze, da otvaraju arhive Ministarstva odbrane i Ministarstva unutrašnjih poslova, i, s druge strane, opstrukcije da ljudi – pripadnici tih jedinica govore. A na sve to se otvara i pitanje delovanja posebnih jedinica policije tokom rata na Kosovu, što je do danas ostao gotovo tabu – te arhive nikada nisu otvorene – ističe Kostić.\nFatos Bitići se trenutno nalazi u Beogradu gde se raspituje za napredak u slučaju. Kako je rekao, svi dokazi koje je prikupio njegov pravni tim ukazuju da je glavni osumnjičeni bivši policijski general Goran Radosavljević Guri “koji je sada bliski partijski saradnik premijera Aleksandra Vučića”. Brat ubijenih američkih državljana navodi da je Radosavljević zastrašivao svedoke i njihove porodice.\nIlir, Agron i Mehmet Bitići su uhapšeni krajem juna 1999. zbog ilegalnog ulaska u tadašnju Jugoslaviju, zbog čega ih je sud u Prokuplju osudio na 15 dana zatvora. Četiri dana pre isteka kazne izvedeni su iz zatvora, odvedeni u Petrovo Selo u istočnoj Srbiji, gde su 9. jula ubijeni. NJihova tela nađena su 2001. u jednoj od dve masovne grobnice u tom mestu.\nFatos Bitići sastao se juče sa ministarkom pravde Nelom Kuburović. U saopštenju Ministarstva pravde navodi se da je sastanku prisustvovao i zamenik ambasadora SAD u Srbiji Kurt Doneli, kao i politički sekretar ambasade DŽon Bauer Master, te da je istaknuta spremnost svih nadležnih organa da rade na otkrivanju pune istine u vezi sa slučajem ubistva braće Bitići.\nTužilac Bramerc posetio FHP\nGlavni tužilac Haškog tribunala Serž Bramerc posetio je Fond za humanitarno pravo (FHP), gde je sa predstavnicima FHP razgovarao o dostignućima u procesuiranju ratnih zločina u Srbiji, saradnji Srbije sa Tribunalom i drugim naporima za uspostavljanje pravde u odnosu na zločine koji su počinjeni tokom oružanih sukoba u bivšoj Jugoslaviji tokom 1990-ih. Kako je saopšteno iz ove NVO, direktorka pravnog programa FHP Milica Kostić ukazala je Bramercu kako je politička posvećenost Srbije da se okonča nekažnjivost za ratne zločine samo deklarativna.


Izvor: SrbijaDanas.com, 11.Avg.2020, 10:11\nMožda i najveća vest godine, jeste ona od pre nekoliko meseci da je GTA 5 besplatan putem Epic Games Store. To pompezno darivanje kompanije Epic Games dovelo je do ogromnog interesovanja, pošto se ipak radi o najpopularnijoj igri decenije, što je rezultiralo u višesatnim problelima tokom upotrebe same platforme.\nJoš tada se znalo da neće to naškoditi mnogo kompanijama Rockstar i Take-Two, već je to ulaznica u GTA Online svet i dalju zaradu kroz mikrotransakcije. >> Pročitaj celu vest na sajtu SrbijaDanas.com << A sada, nekoliko meseci kasnije, vidimo besplatno deljenje GTA 5 čak i nije uticalo na dalju prodaju, već ju je zapravo poboljšalo.\nZahvaljujući količini novca koju GTA 5 donosi Rockstaru, logično je što se ne žure da donesu Grand Theft Auto 6, već se fokusiraju na novi sadržaj za Online komponentu. Do kraja godine treba da se pojavi i najveća ekspanzija do sada, koja navodno u igru donosi Liberty City, sa sve Nikom Belićem, a za narednu je već u planu meki remaster za PS5 i Xbox Series X.


Ispitivanja u SAD, Čileu i Peruu: Vakcina AstraZenece efikasna 79 posto\nAstraZeneca COVID-19 Coronavirus Vaccine\nVakcina koju su napravili Univerizet Oxford i AstraZeneca efikasna je 79 posto u spriječavanju COVID-19, pokazali su rezultati studije u SAD, Čileu i Peruu, saopštila je kompanija koja je tražila da vakcina bude odobrena i u Americi.\nAstraZeneca je 100 posto efikasna u spriječavanju teških oblika koronavirusa i potpuno je bezbjedna za upotrebu, saopštio je proizvođač rezultate studije u kojoj je učestvovalo više od 32 hiljade volontera.\nNovi podaci mogli bi da uliju sigurnost nakon brige koju su izazvali navodi da AstraZenecina vakcina izaziva krvne ugruške i da nije bezbjedna za upotrebu, što su kasnije demantovali i Svjetska zdravstvena organizacija i Evropska medicinska agencija.\nBrojne evropske zemlje su najprije obustavile upotrebu te vakcine, da bi potom ponovo krenule da je koriste. Da bi vratili povjerenje javnosti u vakcinu, primili su je i pojedini lideri poput britanskog premijera Borisa Johnsona.\nAstraZeneca je saopštila da će nezavisna komisija u SAD ponovo istražiti navode o pojavi krvnih ugrušaka posle vakcine.\nKompanija sa sjedištem u Londonu je već potvrdila da je sopstvenom istragom sprovedenom na 21.583 učesnika koji su primili bar jednu dozu vakcine, utvrdila da nema rizika od tromboze .\nAstraZeneca u SAD čeka odobrenje za upotrebu od Upave za hranu i lijekove (FDA), za šta će biti potrebno nekoliko nedjelja.\nWHO: Za sada nastaviti vakcinisanje AstraZeneca vakcinom


Bugarska i Moldavija se trude da unaprede ekonomske veze (SETimes.com)\nBugarska i Moldavija se trude da unaprede ekonomske veze 16/05/2012\nPostoji potencijal za jačanje bugarsko-moldavske trgovinske i ekonomske saradnje, kažu zvaničnici u Sofiji i Kišinjevu. Svetla Dimitrova za Southeast European Times iz Sofije -- 16.5.2012. Bugarski premijer Bojko Borisov (desno) dočekuje moldavskog kolegu Vladimira Filata 19. aprila u Sofiji. [Rojters]\nTrgovinski odnosi između Bugarske i Moldavije znatno su se proširili u poslednjih 20 godina, ali i dalje ima mesta za napredak, kažu obe strane. Ukupna trgovinska razmena između dve zemlje 2010. godine zabeležila je porast na godišnjem nivou u iznosu 28,7%, dostigavši 66 miliona evra, navodi bugarsko ministarstvo ekonomije. Prošle godine je premašila 77,6 miliona evra, rekao je moldavski premijer Vladimir Filat tokom posete Sofiji proteklog meseca. Skoro 56.700 građana te bivše sovjetske republike putovalo je u Bugarsku prošle godine, nešto više u poređenju sa 46.600 tokom 2010, a čine manje od 1% od ukupnog broja stranih turista koji su posetili tu balkansku zemlju, pokazuju zvanični podaci. U međuvremenu, među ukupnim brojem stranih turista koji su posetili Moldaviju 2011. godine bilo je 2,7% Bugara. Od ove godine moldavski građani koji imaju šengenske vize mogu nesmetano da putuju u Bugarsku. „Postoje mogućnosti za dalji razvoj bilateralnih ekonomskih odnosa“, rekao je za SETimes Milen Ljubenov, zamenik ambasadora bugarske ambasade u Kišinjevu, uoči FIlatove aprilske posete. Među nekim specifičnim mogućnostima koje je naveo nalaze se slobodne ekonomske zone u Moldaviji, kao i industrijski parkovi koji se tamo prave. Pored toga, kao članica Zajednice nezavisnih država, Moldavija uživa pravo na bescarinski uvoz iz drugih deset zemalja članica, u kojima su bugarski proizvodi bili prilično popularni u vreme komunizma. To, kaže ovaj diplomata, pruža dobru poslovnu priliku bugarskim kompanijama. „Pored toga, Moldavija je počela razgovore o Širokoj i sveobuhvatnoj slobodnoj trgovinskoj zoni sa EU u martu i planira da završi taj proces 2013, čime će se dodatno unaprediti investicioni uslovi u zemlji“, kaže Ljubenov. Tokom posete Bugarskoj, Filat je izrazio nadu da će biti novih bugarskih investicija u Moldaviji. „Delimo istu evropsku prošlost i želimo zajedničku evropsku budućnost. Imamo puno toga zajedničkog i nadam se da ćemo u najskorijoj budućnosti povećati broj bugarskih investitora koji su spremni da počnu da posluju u Moldaviji“, rekao je on na ekonomskom forumu u Sofiji. Prema Ljubenovu, postoje mogućnosti za saradnju na polju energetske efikasnosti, obnovljivih izvora energije, proizvodnje vina, industrije hrane i tekstila, kao infrastrukturnih projekata. Filat i bugarski premijer Bojko Borisov u Sofiji su razmotrili načine za povećanje bilateralne ekonomske saradnje, uključujući energetski sektor. „Izgradnja gasnog interkonektora sa Rumunijom počeće u maju“, rekao je Borisov posle razgovora. „Tehnički će nas gasna veza koja se gradi između Moldavije i Rumunije spojiti u jedan sistem.“ Ponavljajući podršku Sofije nastojanjima Kišinjeva za pridruživanje EU, bugarski lideri ponudili su pomoć svoje zemlje Moldaviji na njenom putu ka integraciji u EU. „Moldavija je posebno zainteresovana za razmenu informacija o usvajanju zakona koji će nas približiti EU, jer je evropska integracija naš glavni cilj“, rekao je Filat predsednici bugarskog parlamenta Cecki Cačevoj. „Svaki doprinos zemalja članica EU vrlo nam je važan.“ Krajem prošle godine Bugarska je bila među osam zemalja članica EU koje su potpisale pismo podrške evropskom putu Moldavije. Slični tekstoviLoading\nTokom Filatove aprilske posete dve zemlje su potpisale međuvladin sporazum o saradnji u slučajevima katastrofa. „Sporazumom se definiše generalni okvir saradnje na polju sprečavanja katastrofa, pripravnosti i reagovanja, kao i uslova i procedura za pružanje dobrovoljne pomoći u slučaju katastrofe na teritoriji bilo koje zemlje“, navodi se u saopštenju Ministarstva unutrašnjih poslova Bugarske prosleđenom SETimesu. Predviđene aktivnosti uključuju obezbeđivanje spasilačke opreme, održavanje zajedničkih ekspertskih sastanaka, konferencija i vežbi, kao i razmenu informacija i obuke. Prema Ambasadi Moldavije u Sofiji, Kišinjev je dokumenta o vanrednim situacijama potpisao i sa Belorusijom, Rumunijom, Rusijom i Ukrajinom. Ovaj tekst naručio je SETimes.com.


Bio je vrhunski ekspert i naučni radnik – DnevniZurnal\nBio je vrhunski ekspert i naučni radnik\nby admin 12/02/2022, 21:11 1.9k Views\nMemorijalna naučno-stručna konferencija na temu bezbednosti, posvećena uspomeni na prerano preminulog eksperta za bezbednost Predraga Marića, održana je u Rektoratu Univerziteta u Beogradu.\nКonferencija je okupila istaknute teoretičare i priznate stručnjake koji su svoja istraživanja, studije i praktičan rad posvetili naukama bezbednosti, posebno u oblastima smanjenja rizika od katastrofa, upravljanja vanrednim situacijama i zaštite životne sredine.\nRektor Vladan Đokić na otvaranju konferencije posebno je istakao značaj univerzitetskog obrazovanja u oblasti bezbednosti i vanrednih situacija, u čemu, iako je reč o interdisciplinarnoj stručnosti, na Univerzitetu u Beogradu najvažniju ulogu ima Fakultet bezbednosti.\n„Predrag Marić je bio pomoćnik ministra unutrašnjih poslova, načelnik Sektora za vanredne situacije, saradnik i predavač Fakulteta bezbednosti, vrhunski ekspert i naučni radnik koji je profesionalno, ali i akademski, kao doktorand, bio posvećen izgradnji, održavanju i unapređenju sistema zaštite i spasavanja i upravljanja rizikom od katastrofa i dao izvanredan stručni i naučni doprinos u ovoj oblasti“, navedeno je u saopštenju sa konferencije.\nPreminuo je 25. januara 2021. godine, od posledica infekcije koronavirusom, a konferencija koja nosi njegovo ime biće organozovana svake godine, najavljeno je sa Univerziteta u Beogradu.\nKonferenciju su organizovali Fakultet bezbednosti i Institut za međunarodnu politiku i privredu, u saradnji sa Ministarstvom unutrašnjih poslova, Кancelarijom za javna ulaganja i Srpsko-ruskim humanitarnim centrom, uz učešće nekoliko desetina predavača sa Univerziteta u Beogradu, iz relevantnih ustanova Vlade Srbije i organizacija koje se bave pitanjima bezbednosti.


Pravni informator - pravni časopis za savremene pravnike | Ostvarivanja razumnog roka - vremenski okvir (kontroverze novog instituta ZPP)\nOstvarivanja razumnog roka - vremenski okvir (kontroverze novog instituta ZPP)\nVida Petrović Škero,\nReformisanje ZPP, ne može biti dovoljan faktor koji obezbeđuje povećanje efikasnosti. Zakonodavac mora da vodi računa o mogućnostima nacionalnog pravosudnog sistema prilikom izmene zakona. Pre svega tu je ljudski faktor, koji se ogleda kroz kvalitet sudstva, postojeći broja sudija. Naravno, mora se voditi računa i o kvalitetu advokature. Porebno je, imajući u vidu opterećenost i kvalitet suda kao arbitra i advokata koji profesonalno vrši zaštitu prava učesnika u postupku odrediti optimalno vreme potrebno da se može kvalitetno primeniti novi Zakon (vacatio legis). Zakonodavac je morao da ima u vidu i sudske kapacitete, naročito s obzirom na skoro izvršenu reorganizaciju sudskog sistema i način funkcionisanja nove sudske mreže.


Tara se kandiduje za Evropu - PLUMRACE\nTara kao trening pred Ilirsku Bistricu za Vesnića\n16. 08. 2012. Comments (0) Views: 555 Autosport, Brdske trke\nPosle letnje pauze u vikendu pred nama međunarodnom brdskom auto trkom na Tari startuje drugi deo nacionalnih šampionata Saveza u okruženju i dva nacionalna, plus kup takmičenja pod okriljem FIA. Ujedno ASK Balkan organizacijom desetog jubilranog takmičenja direktno konkuriše da naredne godine bude domaćin takmičenja za šampionat Evrope.\nMEĐUNARODNA BRDSKA TRKA ZA NASTAVAK SEZONE NEKOLIKO KUPOVA I ŠAMPIONATA\nTest za ulazak u vrh takmičenje Starog kontineta počinje još u petak 17. avgusta tehničkim prijemom i verifikacijom u vremenu od 15 do 20 časova ispred hotela „Beli bor“ na Tari. Sutradan prepodnevni deo dana rezervisan je za naknadni tehnički, a zatim slede dva zvanična treninga.\n– Drago mi je da u desetoj jubilarnoj godini organizacije brdske trke na Tari, imamo mogućnost da se kandidujemo da naredne godine budemo domaćini takmičenja za šampionat Evrope. To će biti razlog više da se maksimlano potrudimo, a mislim na sve učesnike, da sve protekne u najboljem redu, onako kako je to deceniju unazad i bilo na Tari. Istini za volju poslednje dve sezone, vozimo „kraću“ varijantu, ali samo takmičnje ni jednog trenutke nije izgubilo na uzbuđenju. U prilog tvrdnji govori, gotovo po pravilu, najveći broj učesnika, u odnosu na takmičenja tog ranga u okruženju. Publika je standardno u velikom broju pored staze, tako da ništa neće nedostajati, da svi koje vole auto sport provedu vikend na predivnoj srpskoj planini – rekao je Dragan Simić organizator.\nNajveća nedoumica koja je vladala nekoliko dana uoči takmičenja bila je, da li će takmičari sa SAKSS licencama imati pravo nastupa, jer međunarodna automobilska federacija prepoznaje samo SAS, kada je organizacija međunarodnih takmičenja u pitanju u Srbiji. Konsultovana je stara dobra FIA, koja je poslala objašnenje u dopisu kojim je omogućila, da vozači sa SAKSS licencom mogu učestvovati i biti bodovani, ali će morati da startuje 10 minuta, posle poslednjeg takmičara sa licencom koju priznaje, ista.\nStart prve trke u nedelju 19. avgusta zakazan je za 11.30 časova, a druge dva sata kasnije.\n» Autosport, Brdske trke » Tara se kandiduje za Evropu\nBORKOVIĆ U MALEZIJI DOŠAO DO ČETVRTE POZICIJE\nSagmajster ortački na kavasakiju u Horgošu\nŽivkoviću vraćena pobeda u Hibridu\nPristupačno a interesantno\nPrekinut drugi noćni zbog izletanja


MOSKVA, Centralna banka Rusije je povećala ključne kamatne stope za četvrtinu procenta, koje će važiti od ponedeljka 4. februara, u nastojanju da suzbije inflaciju.\nMinimalna kamata na jednodnevne zajmove centralne banke povećana je na 6,25 odsto, a stopa refinansiranja na 10,25 odsto, precizirala je banka u saopštenju.\nCentralna banka u Moskvi je ujedno najavila da će od 1. marta povećati minimalnu stopu bankarskih rezervi za rubaljske i devizne obaveze prema nerezidentnim bankama na 5,5 odsto.\nRuska centralna banka je, pooštravanjem monetarne politike, signalizirala da je inflacija u ovom trenutku veća opasnost po domaću ekonomiju od moguće oskudice sredstava na tržištu novca, prenela je agencija Blumberg ocene finansijskih analitičara.\nStopa inflacije u Rusiji porasla je prošle godine na 11,9 odsto, najviši nivo za protekle četiri godine.\nGlavni ekonomista britanske banke HSBC u Moskvi Aleksandar Morozov je, osvrćući se na povećanje referentne kamate na 6,25 odsto, rekao da je “ovo ključna kamata u Rusiji u ovom trenutku” i da ona “određuje novu cenu novca.”\nMorozov dodaje da najavljeno povećanje stope obaveznih rezervi treba da odvrati ruske banke od “povećanja zaduživanja u inostranstvu”.\nTvorci ekonomske politike jasno su stavili do znanja da im je prioritet zaustavljanje inflacije uoči predsedničkih izbora u martu, na kojima se bira naslednik sadašnjeg predsednika Vladimira Putina, prenela je agencija Blumberg.\nI za glavnog ekonomistu moskovske Trast banke Evgenija Nadoršina su veće kamate znak da se centralna banka opredelila za borbu protiv inflacije kao veći “prioritet” od smirivanja zabrinutosti zbog buduće likvidnosti na tržištu.\nPotpredsednik ruske centralne banke Genadij Melikjan je izjavio da problema likvidnosti u Rusiji “nema” i da centralna banka poseduje instrumente kojima će rešavati probleme sa kratkoročnim sredstvima ukoliko bi do njih došlo.\nPredsednik centralne banke Rusije Sergej Ignjatijev je ranije izjavio da je suzbijanje inflacije i održavanje likvidnosti radi stimulisanja ekonomskog rasta od jednake važnosti za banku.


RTS :: Košarkaši Zvezde i Partizana jedinstveni: Crveno-beli zasluženo slavili\nKošarka Košarkaši Zvezde i Partizana jedinstveni: Crveno-beli zasluženo slavili\nponedeljak, 15. nov 2021, 11:36 -> 11:44\nKošarkaši Crvene zvezde pobedili su Partizan 71:56 u prvom ovosezonskom večitom derbiju u regionalnoj ligi, a košarkaši dva tima izneli su svoje reakcije na sve ono što se dešavalo na parketu "Pionira".\nNikola Ivanović, igrač crveno-belih, rekao je da je njegov tim u potpunosti kontrolisao meč.\n"Imali smo loš period u trećoj četvrtini, kada smo dopustili Partizanu da dođe na pet poena, ali generalno imali smo kontrolu tokom 90 odsto meča. Slavili smo u jednoj bitnoj utakmici za nas", rekao je Ivanović.\nZa Ivanovića ovo je bio prvi večiti derbi od dolaska u Zvezdu.\n"Moj prvi derbi, veoma je bilo zanimljivo i specifično. Velika je čast igrati na ovakvom meču. Svakako je za pamćenje. Mislim da smo od početka imali ozbiljan pristup, od starta je bila čvrstina u odbrani koju imamo i negujemo cele sezone. I na ovoj utakmici smo odigrali defanzivno na vrhunskom nivou", poručio je bek Zvezde.\nOn smatra da je ekipa timskom igrom došla do važne pobede.\n"Ključno je to što veruješ čoveku sebe. Jedni drugima čuvamo leđa i možemo se osloniti jedni na druge u toku utakmice. Definitivno nam znači to i prikazano je i rezultatima u prethodnom periodu".\nNakon derbija, izabranike Dejana Radonjića očekuje duplo kolo u Evroligi, protiv Baskonije i Real Madrida.\n"Nerealno izgleda da već u utorak igramo bitnu utakmicu protiv ekipe Baskonije. To je ritam na koji moramo da se naviknemo i da prebacimo mozak na sve što sledi, da se igra bukvalno na svaka dva dana", rekao je Ivanović.\nBitno je da odmorimo um i telo, da se pripremimo za Baskoniju koja je prošlu utakmicu u Evroligi odigrala veoma loše i protiv nas će tražiti način da pobedi, kaže Ivanović.\n"Moramo da budemo svesni koliko nam može značiti ta pobeda. Treba da odigramo kao protiv Partizana. Ne treba da omekšamo zbog dobrih rezultata, već da i tamo imamo ozbiljan pristup", zaključio je Ivanović.\nKapiten košarkaša Partizana Rade Zagorac rekao je da Crvena zvezda odigrala odličan meč i zasluženo slavila.\n"Odlična Zvezda. Spremniji su bili u ovom trenutku za derbi, spremniji za rezultat u ovom delu sezone. Ekipa je pravljena sa veoma dobrim i kvalitetnim igračima. Igrači u našem timu nisu na tom nivou, ali imaju potencijal da u jednom trenutku budu. Prvi derbi zasluženo ide njima", rekao je Zagorac.\n"Oni vrlo dobro znaju koje stvari mogu da naprave razliku. Pre svega mislim na detalje iz drugog plana, koji se ne vide na prvi pogled na lopti. Ovo je dobar nauk za nas, iskustvo koje nam neće značiti ništa ako ne budemo znali kako da ga iskoristimo", ističe Zagorac.\n"Priprema za sledeću utakmice znači analiza prethodne. Ovo je kvalitetan materijal iz koga može mnogo toga da se izvuče, utakmica protiv ekipe koja igra Evroligu na dobrom nivou", zaključio je Zagorac.\nMega ponovo na terenu posle problema sa koronom\nABA liga: Odložen derbi Budućnost - Zvezda i još dva meča\nPartizan neumoljiv protiv Splita, “stotka“ i plus od 60 poena\nPopović na pozajmici u Vojvodini, Savović opet pomaže Megi


Gosti N1: KRIK će podneti krivične prijave, zabrinjavaju političke poruke vlasti (VIDEO)\nUrednik KRIK-a Stevan Dojčinović najavio je da će ta redakcija podneti krivične prijave u slučaju incidenta kada je novinarki te redakcije Bojani Pavlović nepoznata osoba oduzela telefon kojim je prethodno fotografisala sina predsednika Srbije kako u društvu člana Partizanove navijačke grupe "Janjičari" Aleksandra Vidojevića u jednom beogradskom kafiću gleda derbi. Saša Đorđević iz Beogradskog centra za bezbednosnu politiku kaže da osim svega što se desilo te večeri, zabrinjavaju politički poruke koje šalju predstavnici izvršne vlasti u Srbiji.\nNovinarki KRIK-a Bojani Pavlović nepoznati muškarac oduzeo je telefon nakon što je fotografisala sina predsednika Srbije u društvu člana navijačke grupe „Janjičari“, a koji se pominje i kao član kriminalne „kavačke“ grupe, Aleksandra Vidojevića. Posle kraće rasprave, uz odobrenje Vidojevića, telefon joj je vraćen. Kako navodi KRIK, incident se dogodilo u prisustvu policajaca, koji nisu reagovali. KRIK zahteva od Ministarstva unutrašnjih poslova da utvrdi i saopšti ko su ljudi koji su novinarki oduzeli telefon.\n„Mi planiramo da podnesemo prijave, planiramo da se dalje bavimo ovim, imaćemo sastanke sa advokatima, a Bojane će imati i sastanak sa zaštitnikom građana, da vidimo šta možemo da uradimo“, kazao je Dojčinović u Novom danu.\nO komentarima koji danas stižu u odbranu Danila Vučića, od njegovog oca, ali i premijerke Ane Brnabić, su slični, kaže Dojčinović, ranijim komentarima kada je redakcija KRIK objavila priču o ratu klanova.\n„I tada je većina funkcionera, ministara, predsednica Skupštine, ustalo i osudilo nas da vodimo kampanju protiv predsednikove porodice, da radimo za opoziciju i slično. I sad se opet desilo, vidimo reakcije, sam Vučić se oglasio, vidimo i reakcije funkcionera, opet nas optužuju za istu stvar, da nam je namera da pomognemo opoziciji, da se namerno obračunavamo s porodicom Vučić, i da je to nisko što radimo i da nije novinarstvo“, rekao je Dojčinović.\n„Potencijalna meta u ratu klanova u društvu sina predsednika“\nA oni su, kako dodaje, pratili priču od javnog značaja i priču koja „nije razjašnjena do kraja“. „A priča je da se sin predsednika države druži sa osobom koja je ne samo huligan, nego je predstavnik kriminalne grupe“, kazao je urednik KRIK-a.\n„To je poprilično opasna veza o kojoj građani treba da znaju, zbog čega se on druži s takvim licima, i zašto mu njegovo obezbeđenje uopšte dozvoljava da se druži s njim, podsebno sad u svetlu ovoga da postoji taj rat klanova i da je ta osoba potencijalna meta koja nije neko ko treba da bude u društvu predsednikovg sina“, naglasio je Dojčinović.\nSaša Đorđević kaže da se u ovom slučaju postavljaju tri ključna pitanja – koliko je kvalitetno obezbeđenje sina predsednika, koliko su novinari u Srbiji nebezbedni i kako će ovaj slučaj da utiče na bezbednosnu situaciju u zemlji.\n„Policijski službenici mogu da provere identitet osobe, a dužni su da se predstave i kažu zbog čega to rade. Oni su se, koliko vidim, predstavili, jedan od te trojice je rekao da je policajac, što je u skladu sa zakonom. Ali, ono što je problematično je – šta se dešava nakon toga, kada dolaze dva nepoznata muškarca koji se ne predstavljaju kao policijski službenici i otimaju joj telefon. Štaviše, jedan od te dvojice insistira da je civil, i u tom trenutku se policija povlači, nije ispunila ona načela koja su važna da se sprovodu u ovakvim slučajevima po zakonu, a to je da štite bezbednost građana i njihove imovine, pogotovo što je u ovom slučaju novinarka KRIK-a izjavila da se oseća ugroženo“, objašnjava Đorđević.\nPored toga što se policija povukla, problem je, kaže, i što je „jedno lice uzelo i pogledalo u sadržaj mobilnog telefona“. „Što takođe nije moguće bez odluke suda. To ne sme da radi ni policajac, on može da oduzme telefon, ali ne može da vrši uvid u sadržaj telefona“, kaže Đorđević.\nDojčinović: Iskustvo nam pokazuje da institucije ne reaguju\nRedakcija KRIK očekuje od MUP-a Srbije da razreši ovaj slučaj i da se utvrdi ko je osoba koja je Bojani Pavlović oduzela telefon.\n„Dosadašnja iskustva nam pokazuju da državni organi ne reaguju u ovakvim situacijama. Da uporedim sa jednom drugom situacijom, kada je bila inauguracija predsrednika Vučića, gde su novinare i fotoreportere nasilno sklonili s tog skupa, i koje je obezbeđenje inauguracije nasilno izvelo. A bilo je tu, zanimljivo je da se zna, ljudi iz iste grupe koji su sad učestvovali u ovom incidentu s Bojanom… I tu su kasnije bili pokušaji da državni organi učine nešto, na kraju je tužilaštvo odbacilo sve prijave, tako da niko nije odgovarao za to. A videli smo da su davili novinare, bilo je nasilja“, naglasio je Dojčinović.\nKako je rekao, misli da će i u ovom slučaju biti isto.\n„Pokazalo se da su ljudi koji su bliski vlasti, zaštićeni. Mi ćemo da podnesemo sve prijave koje budu mogle, guraćemo da pokušamo da taj slučaj rasvetlimo, ali nisam baš optimističan po tom pitanju“, dodao je.\nU zaštitu novinarke KRIK-a stala su sva novinarska udruženja, ali reakcije policije još uvek nema.\n„U ovom slučaju je dobro što su reagovala sva novinarska udruženja, dobro je što je zaštitnik građana pozvao Jovanu da dođe, sve su to neki koraci koji nam makar daju nadu da se slučaj neće zaboraviti kao neki prethodni. Međutim, tu zabrinjavaju te političke poruke koje šalju politički predstavnici izvršne vlasti u Srbiji. Imamo dobar početni korak, to je reakcija zaštitnika građana, ali nemamo još uvek reakciju MUP-a. Zaštitnik može da izvrši kontrolu policije, da li je sve urađeno po zakonu“, rekao je Đorđević.\nPredstavnik Beogradskog centra za bezbednosnu politiku kaže i da postoji trend napada na novinare koji nemaju epilog.\n„Postoji trend da se novinari napadaju a da ne postoji epilog. Od 2015. godine do sada u regionu Zapadnog Balkana imamo više od 700 napada na novinare, a od toga je skoro trećina u Srbiji, oko 200, što nije dobar trend. A zabeležen je i porast tog nasilja. Cela ta atmosfera ne doprinosi profesionalnom izveštavanju i bezbednosti novinara, a to je ključni zadatak policije, da štiti imovinu i bezbednost ljudi“, naglasio je Đorđević.\nNa pitanje da li izjave visokih državnih funkcionera utiču na to kako raguju institucije, Đorđević kaže da bi institucije trebalo da reaguju nezavisno od celog političkog konteksta.\n„A koji je trenutno osetljiv zbog izborne kampanje. Njihov je zadatak da bez političkog pritiska i konteksta reše slučaj do kraja. Međutim, što je problematično, a vidi se u slučaju paljenja kuće novinara Milana Jovanovića iz Grocke, da je taj odgovor veoma spor. Što nije dobro i zato imamo različite izveštaje međunarodnih organizacija koje govore da stanje u vezi sa bezbednošću novinara u Srbiji nije dobro. Policija je i u ovom slučaju trebalo da zaštiti novinarku Bojanu Pavlović, a da kasnije sa tužilaštvom ako je potrebo i sa svim ostalim organima, profesionalno istraž slučaj. Time institucije pokazuju svoju moć. U ovom slučaju policija je pokazala svoju nemoć“, kazao je Đorđević.\nPredsednik Srbije Aleksandar Vučić je, povodom fotografije koju je objavio portal KRIK na kojoj je njegov sin u društvu Aleksandra Vidojevića, koji je član Partizanove navijačke grupe „Janjičari“ i trenutno mu se sudi, rekao da je Danilo pošten i pristojan mladić. „Moj sin Danilo je pošten i pristojan mladić. Kriv je samo zato što je moj sin. Do njih, neodgovornih i nepristojnih, nikada niko nije deci političara crtao metu na čelu. Napadajući mi dete, doveli su me u ugao iz kojeg više nemam gde. Boriću se svom snagom i pobediću sve njihove laži. Obećavam im to“, napisao je Vučić na svom zvaničnom Instagram nalogu.\n„Za nas ta izjava poprilično strašno zvuči, da nam predsednik tako odgovara, kako će se boriti protiv nas svom snagom, a on ima svu snagu ove države, iako to možda nije u skladu sa Ustavom. On ima moć nad svim institucijama i onda mi možemo očekivati svašta. Mislim da je to žestoka izjava, da stigne s takvog mesta. Do sada smo videli da su i KRIK i druge redakcije imale problema i sa institucijama i sa pritiscima koji su stizali iz tih institucija, tako da možemo da očekujemo da će država još jače da nas pritisne kao novinare“, smatra Dojčinović.\nOglasila se i premijerka Srbije Ana Brnabić, koja je osudila „napade na sina predsednika Aleksandra Vučića, Danila“. „Stavljanje mete na mladića od 22 godine je, u vašem svetu, legitimna politička borba. Razvucite ga po Tviteru, upregnite istraživačke tabloide da ga fotografišu dok gleda utakmicu, povežite sa mafijom, samo da biste udarili po njegovom ocu. Vi ste blato protiv koga kažete da se borite“, navela je ona na Tviteru.\n„I ta izjava pokazuje da je jako loše, pogotovo sad, da i tokom kampanje daju takve izjave u medijima. Očekivali smo da će barem njihove izjave sada biti blaže, tako da smo zaista zabrinuti šta će tek biti nakon izbora, ne samo s nama, nego i sa drugim redakcijama, da li će ući u dalji korak obračuna s medijima…Svi smo zabrinuti za bezbednost Bojaninu, jer znamo da u ovoj državi svašta može da se desi. Srbija nije bezbedna za rad novinara, a posebno kada postoji uspostavljena veza između sveta kriminala i države. Bojana je novinarka koja istražuje huliganske grupe, i to su prilično opasni ljudi“, kaže Dojčinović.\nOno što je, kaže, primetio, da je u poslednje vreme taj „obračun s novinarima“ sve brutalniji.\n„U poslednjih godinu dana oni javno osuđuju i napadaju novinare, a to je malo drugačije od ranije, jer su iz vlasti više prećutkivali priče, nego što su na njih reagovali. Ove godine su promenili način na koji se bave tim stvarima – sada su brutalniji i nadam se da neće doći još teže doba za nas…Šta je sledeće – da krenu da se koriste institucije sistema za obračun s novinarima“, upitao je urednik KRIK-a.\nVučić: Moj sin je pošten i pristojan mladić\nBCBP Bojana Pavlović Danilo Vučić KRIK Saša Đorđević Stevan Dojčinović\n← Vučić: Boli me pominjanje dece, ja sam samo običan tata\n„Meta na čelu mladića od 22 godine“: Tabloidi ponovo orkestrirano napadaju KRIK →


Srpska pamet pred Amerikancima - TAMO DALEKO\nSrpska pamet pred Amerikancima\n26. фебруара 2019. Zdravko Elez 778 Views 0 Comments\nPredstavnici četiri IT startapa iz Srbije predstavili su svoje IT tehnologije i rešenja pred više od 30 američkih investitora u Majamiju. Kompanije iz Srbije, koje su u okviru prvog srpskog akceleratora u SAD prošle obuku, nastaviće borbu za plasman svojih proizvoda na američkom tržištu, navodi se u saopštenju PKS, koja je zajedno sa kompanijom East hub organizovala njihovu posetu Americi.\n„U narednom periodu PKS će pratiti njihov napredak i nastaviti da ih podržava i pomaže u pronalaženju pravog mesta na velikom tržištu SAD“, kaže Jelena Jovanović, direktorka Sektora za međunarodne ekonomske odnose PKS.\nSrpske kompanije su, kako dodaje, tokom dve sedmice obuke zapaženo promenile način prezentacije proizvoda i prilagodile se američkom tržištu, a veliki pomak napravljen je i u razumevanju navika i funkcionisanja tržišta, potrošača i očekivanja investitora.\nPrema njenim rečima, obuka je bila i prilika za kompanije da vide svoju poziciju u odnosu na konkurenciju na jednom od najrazvijenijih tržišta sveta, dok su informaciona bezbednost i neophodnost prilagođavanja IT rešenja u odnosu na ovu oblast, prepoznati kao prostor za unapređenje za srpske kompanije.\nPKS će zajedno sa „Easthubom“ raditi na popularizaciji ove teme medju domaćim startap kompanijama, putem vebinara.\n„Infrastrukturnu podršku u ovoj oblasti obezbediće američka kompanija PreCog Security, sa kojom ćemo u narednih mesec dana dogovoriti vidove podrške i o svemu obavestiti našu startap zajednicu“, najavila je Jovanovićeva, ocenivši da je koncept akceleratora u SAD uspešan projekat koji će se dalje razvijati.\nKompanije iz Srbije koje su prošle obuku nastaviće da plasiraju proizvode na američkom tržištu, a PKS će pratiti njihov napredak i pokušati da im pomogne u pronalaženju pravog mesta na američkom tržištu, dodaje se u saopštenju.\nŽivojin Sekulić, predstavnik kompanije 3DSS koja pravi softver za prepoznavanje lica, izjavio je da je njegova kompanija dobila ponudu od jedne od najvećih kompanija iz te industrije i da su pregovori u toku.\n„Ukoliko sve bude prema planu, biće to neverovatan uspeh za nas“, izjavio je Sekulić, čija je kompanija, nakon konsultacija sa mentorima i radi boljeg proboja na stranom tržištu, promenila naziv u „FaceVisionTehnologies“.\nOdluku da promeni naziv kompanije donela je i ekipa softvera za doziranje lekova “Naopa.Co“ koja svoj rad nastavlja pod nazivom „FamilyPill“.\n„Neverovatno je koliko smo naučili za tako kratak vremenski period. Prilika koju smo dobili nemerljivo je vredna za nas u profesionalnom smislu, kao i kontakti sa ljudima koji iza sebe imaju veliko iskustvo i spremni su da ga podele sa nama“, ističe Vladimir Atanacković, predstavnik „Naopa.Co“.\n„Rezultat predstavljanja američkim investitorima je formiranje kompanije u SAD i dogovor o plasmanu aplikacije na američkom tržištu, koje je, iz naše perspektive, nesaglediva mogućnost“, dodaje on.\nVuk Živković, osnivač kompanije „East hub“, kaže da je sjajno što su srpske kompanije već nakon prvog dogadjaja dobile direktne ponude.\n„To nam daje satisfakciju da već u junu dovedemo nove startapove kojima ćemo omogućiti prisutnost na američkom tržištu. Srbiji ne nedostaje dobrih ideja, već prava podrška kako da se te ideje plasiraju u svet“, kaže Živković, najavljujući uskoro sledeći konkurs.\n← Španci najzdraviji, Srbi na 55. mestu\nЗашто се распада Европска унија? →\nBajka za decu i odrasle\n9. децембра 2020. Zdravko Elez 0\nEvropu su stvorili Srbi i Sloveni, a ne migranti!\n23. августа 2019. Zdravko Elez 0\nПосле 101 године научници схватили како ради Теслин вентил


Odbor direktora EPCG: Privredni sud da zabrani skupštinu akcionara – Borba\nOdbor direktora Elektroprivrede (EPCG), na čijem čelu je Đoko Krivokapić, podnio je Privrednom sudu predlog za određivanje privremene mjere, kojom traži da sud zabrani održavanje skupštine akcionara koju je Vlada sazvala za 25. februar. To je za Dan potvrđeno iz Privrednog suda i Elektroprivrede.\n“Privrednom sudu Crne Gore podnijet je predlog za određivanje privremene mjere po predlogu predlagača obezbjeđenja „Elektroprivreda Crne Gore” AD Nikšić protiv protivnika obezbjeđenja Država Crna Gora Vlada Crne Gore. U predmetnoj stvari sud preduzima radnje u skladu sa Zakonom o izvršenju i obezbjeđenju, a javnost će biti blagovremeno obaviještena o odluci kada ista bude donijeta”, kazali su za Dan iz Privrednog suda, čiji je predsjednik Blažo Jovanić.\nNakon ove informacije, Dan je kontaktirao EPCG, odnosno bord direktora, koji je prošle sedmice sazvao skupštinu akcionara za 16. mart. To su uradili 30 dana nakon što su zaprimili zahtjev Vlade za sazivanjem skupštine akcionara, odnosno poslednjeg dana zakonskog roka u kojem je trebalo da donesu odluku za sazivanje sjednice.\n“U skladu sa zaključcima odbora direktora u kojima je iznijet stav da EPCG smatra da postupak sazivanja skupštine akcionara EPCG za 25.2.2021. godine od strane Vlade nema pravnog utemeljenja, a sa kojim stavom su upoznati Vlada i resorno Ministarstvo kapitalnih investicija više puta u zvaničnoj pisanoj komunikaciji, EPCG je kao odgovorna kompanija pokrenula postupak pred Privrednim sudomu cilju obezbjeđenja pravne sigurnosti u postupanju prilikom sazivanja skupštine akcionara, kako za EPCG kao Društvo i njene organe, tako i još važnije za više od 2.400 svojih akcionara”, navode u EPCG.\nNaime, ističu, Vlada Crne Gore je donijela dva zaključka i dvije odluke o sazivanju vanredne skupštine akcionara EPCG, prve od 29.12.2020. godine koje je Vlada dostavila EPCG dana 11.1.2021. godine i kojima je tražila od organa EPCG sazivanje vanredne skupštine akcionara u potpunosti u skladu sa Zakonom o privrednim društvima, i druge od 22.1.2021. godine, kojima je Vlada Crne Gore sama zakazala istu vanrednu skupštinu akcionara, odnosno vanrednu skupštinu sa istim dnevnim redom, iako za to smatramo nije imala pravno utemeljenje.\n“Na taj način postoje na pravnoj snazi dva zaključka i dvije odluke Vlade po istom pravnom osnovu, što stvara pravnu nesigurnost i implicira postupanje suprotno odredbama Zakona o privrednim društvima od strane kvalifikovanog akcionara, što može imati nesagledive posledice po EPCG kao pravnog subjekta. U smislu navedenog, obaveza EPCG je bila da traži od nadležnog suda da zabrani održavanje skupštine akcionara zakazane za 25.2.2021. godine, te da se u odgovarajućem postupku pred istim sudom utvrdi da li je ista zakazana suprotno odredbama Zakona o privrednim društvima ili je u skladu sa istim, kako bi ostali akcionari, ali i organi EPCG, imali nesumnjiv pravni osnov za dalje postupanje u skladu sa odredbama Zakona o privrednim društvima shodno odluci suda. Kako se radi o pravnom pitanju o kojem se odlučuje u hitnom postupku, vjerujemo da će nadležni sud odlučiti u zakonskom roku”, naveli su iz Odbora direktora EPCG.


otvaranje fabrike : strana 2 : Južne vesti\nSpiskovi zaposlenih iz javnog sektora Niša za odlazak na otvaranje "Cumtobela"?\n11:06, 28. 9. 2018.\nDesetak zaposlenih iz različitih gradskih opština, javnih preduzeća, Gradske uprave, pa čak i zdravstvenih ustanova javilo je redakciji "Južnih vesti" da im je iz rukovodstva naloženo da idu na otvaranje fabrike "Cumtobel", na koje dolazi predsednik Srbije Aleksandar Vučić. Kako su kazali, zaposleni će biti prebrojavani po spiskovima koji se prave u svakom kolektivu, a organizovani autobusi kreću ka Suvom Dolu oko podneva.\n16:32, 21. 9. 2018.\nOko 2.000 Leskovčana moglo bi da dobije posao u italijanskoj fabrici koja proizvodi male kućne aparate sa kojom se, prema rečima gradonačelnika Gorana Cvetanovića, vode pregovori oko otvaranja pogona baš u ovom gradu.\nCvetanović: Vučić će do kraja godine u Leskovcu otvoriti još 2, možda 3 fabrike\n14:24, 30. 8. 2018.\nPrilikom obilaska radova u Zelenoj zoni, gde se trenutno gradi fabrika britanske kompanije “Delfi”, gradonačelnik Leskovca Goran Cvetanović najavio je dolazak predsednika Srbije Aleksandra Vučića, koji će tom prilikom u ovom gradu otvoriti 2 nove fabrike, dok "za treću nije siguran". Cvetanović ovom prilikom nije precizirao datume otvaranja.\n15:59, 25. 6. 2018.\nNovi pogon u kome će se proizvoditi napolitanke, otvoren je u okviru prehrambene fabrike “Moravka pro” u Leskovcu. Trenutno u novom delu fabrike radi 30 Leskovčana, a do kraja godine, kažu rukovodioci, posla bi trebalo da bude za još 20 ljudi. U izgradnju i opremanje novog dela uloženo je 1,5 miliona evra.\n12:28, 24. 4. 2018.\nIako demantuju tvrdnje zaposlenih u niškim opštinama, koji kažu da su uslovljeni da sutra dočekaju predsednika Aleksandra Vučića ispred “Leonija”, predsednici svih 5 opština u Nišu će deo svog radnog vremena, koje im plaćaju građani, provesti ispred fabrike, a to vide kao “državnu obavezu”.\n“Delfiju” zemljište za izgradnju fabrike u Leskovcu bez naknade\n16:43, 23. 4. 2018.\nIako je izgradnja proizvodne hale američke kompanije “Delfi” uveliko u toku, na današnjoj sednici gradski većnici doneli su odluku da ovaj investitor zemljište od oko 5 hektara u Zelenoj zoni, na kome se podiže fabrika, dobije bez naknade.\nAmerička kompanija stiže u Leskovac, ali ne zna se koja\n11:13, 28. 11. 2017.\nOko 2.500 Leskovčana moglo bi da dobije posao u američkoj fabrici koja bi, kako je sapštio gradonačelnik Leskovca Goran Cvetanović trebalo da se otvori u 2018. godini. Međutim, Cvetanović nije želeo da otkrije o kojoj fabrici je reč, niti čime će se ona baviti.


MED 11.360 ALARM\nOsnovne karakteritikeSistem se aktivira originalnim fabričkim daljinskim ključem za centralnu bravu - vlasnik i dalje koristi samo jedan daljinski ključ. Na modelima sa CAN bus-om, alarm detektuje promene na svim senzorima, uključujući prozore, haubu i prtljažnik. Na većini modela automobila, aktivacija alarma takođe zatvara sve prozore.\nOsnovne karakteritike MED 11.360Sistem se aktivira originalnim fabričkim daljinskim ključem za centralnu bravu - vlasnik i dalje koristi samo jedan daljinski ključ. Na modelima sa CAN bus-om, alarm detektuje promene na svim senzorima, uključujući prozore, haubu i prtljažnik. Na većini modela automobila, aktivacija alarma takođe zatvara sve prozore.\nKljučne prednostiPeta generacija CAN interfejsa detektuje signal za otvorena i zatvorena vrata, otključanu i zaključanu bravu, pretljažnik i krov putem CAN, CODE i analognog signala. Zahvaljujući novom Med PLUS softveru, omogućeno je kreiranje personalizovanih konfiguracija za svako vozilo i svakog korisnika, uz redovane apdejte koji pružaju nove funkcije. Alarm automatski detektuje signal startovanja motora, tako da je nemoguće zaobići alarm i pokrenuti automobil. Alarm će se uključiti u momentu startovanja motora čak i ako se ne uključi prilikom ulaženja u automobil.\n• Alarm se programira putem MED PLUS softvera i KIT SK PLUS konzole. Na taj način moguće je uneti sva podešavanja vezana za rad alarma, uslove aktivacije i zone aktivacije.\n• Sirena alarma poseduje sopstveno napajanje. Tip sirene je SIR 010, SIR 050 ili SIR 060.\n• Sistem poseduje integrisan i nezavistan radarski senzor sa dva antimasking senzora.\n• Osim akustičnog signala, sistem poseduje i vizuelna upozorenja, koja uključuju posebna led svetla i aktiviranje pokazivača pravca.\n• Pin kartica sa kodom za hitne slučajeve, opcioni CHD 400 ključ za hitne slučajeve\n• Usklađen sa regulativama\n• ECE R-97 regulativa\n• Četiri radarska senzora MRT 2200


Bele skulpture : Nadlanu.com\nObjavljeno 9. apr 2008. / 14:12:41\nProstorni objekti sastavljeni od belih geometrijskih oblika, s asocijacijama na osnovne elemente života, stilizovane i sažete do simbola, znaka, sugerišu nam, kako autorka kaže, "iskonsku čistotu same forme prirodnih oblika".\nIz lepog mediteranskog Kotora dolazi nam lepa Danijela Mršulja, mlada umetnica koja se izložbom skulptura u galeriji "Zvono" prvi put samostalno predstavlja u Beogradu. Pa, neka joj je sa srećom, onoliko i više koliko je i nama predstavljalo zadovoljstvo biti deo prijatne atmosfere lepe aprilske večeri, provedene u finom društvu još lepšim povodom.\nVelika gužva i u galeriji i ispred nje, većina mlađe publike, pretpostavljam i prepoznajem neke od njenih kolega s fakulteta, ali vidim i dosta gostiju koji su poreklom ili žive na Mediteranu, Danijela Mršulja je dobitnica ovogodišnje nagrade Hercegnovskog zimskog salona.\nDošli su oni tako da vide Danijelu, da malo ćakulaju, popiju po koju bevandu, ili jednostavnu uživaju u bijelini Danijeline umetnosti u lijepom društvu umetnice.\nGalerija "Zvono" se opet, i po ko zna koji put, potvrdila kao institucija koja ima dobar osećaj i istančan ukus da prepozna i najbolju ideju kada prezentuje mlade umetnike. Sama izložba, Danijeline bele geometrizovane forme, složene u prostorne kompozicije, savršeno usklađene s prostorom galerije (kao da su napravljene baš za njega), događaj je na likovnoj sceni koji nam jasno i nedvosmisleno ukazuje da ime ove mlade umetnice treba zapamtiti i da ćemo se s njenim delom još sretati.\nIzložba je otvorena u ponedeljak, 7. aprila i moći ćete da je vidite do 20. aprila.


Postavljaju se solrani paneli na devet objekata, Subotica ulaže 727.000 evra – SLOBODNA VOJVODINA\nU okviru Interreg Programa Prekogranične saradnje Srbije i Hrvatske, u kome joj je partner Satnica Đakovačka, Subotica će investirati 727.000 evra u postavljanje solarnih panela na devet objekata javne namene i obrazovne ustanove sa ciljem da poveća njihovu energetsku efikasnost i ostvari uštede u potrošnji energenata, piše RTV.\nZgrada Nove opštine, Otvoreni univerzitet, Dom za decu ometenu u razvoju „Kolevka“, objekti PU „Naša radost“, Sportsko-rekreativni centar „Prozivka“…. Na devet objekata javne namene u Subotici biće postavljeni solarni paneli kako bi postali energetski efikasniji.\nTa sanacija obavlja se u okviru Interreg IPA Programa Prekogranične saradnje Srbije i Hrvatske u kome je Subotici partner Satnica Đakovačka, koja će na isti način sanirati pet objekata javne namene i gradsku rasvetu.\n“Želim da istaknem da je ovo prvi, pilot – projekat u Srbiji ovakve vrste i ovakvog obima, u okviru koga se solarni paneli postavljaju na ovako veliki broj objekata javne namene”, kaže Božidarka Golubović, menadžerka projekta.\nEnergetska sanacija biće obavljena i na objektima OŠ „Sonja Marinković“, Politehničke i TŠ „Ivan Sarić“ te OISŠ „Žarko Zrenjanin“ gde su već završeni radovi na zameni prozora i vrata, a stolarija će uskoro biti zamenjena i na zgradi OŠ „Matko Vuković“.\n“Ukupan budžet ovog projekta je 1.420.000 evra, od kojih je 727.000 namenjeno Subotici. Rok za realizaciju ovog projekta je 14. decembar 2021. godine, ali očekujemo da će, shodno velikim naporima koji se ulažu, većina radova biti završena do novembra 2021. godine”, kaže Srđan Samardžić, član Gradskog veća Subotice zadužen za oblast privrede.\nObjekti javne namene i obrazovne ustanove na kojima će biti postavljeni solarni paneli važe za velike potrošače energije, a njihova sanacija će omogućiti značajne uštede u potrošnji struje.\n“Projekcija je procentualno takva da će, zahvaljujući korišćenju solarnih panela, kompletni računi koje budu pravile te ustanove biti “pokriveni” što znači da praktično nećemo imati troškove električne energije u tim ustanovama”, objašnjava Božidarka Golubović, menadžerka projekta.\nZahvaljujući partnerstvu sa Satnicom Đakovačkom u okviru Programa prekogranične saradnje Srbije i Hrvatske, Subotica će već krajem marta otpočeti postavljanje solarnih panela na objekte koji su označeni kao najveći potrošači, a zahvaljujući korišćenju obnovljivih izvora energije zaštitiće životnu sredinu i ostvariti velike uštede.\nRelated Topics:solarni paneliSubotica


Nemačka vlada poziva sve strane da postupaju promišljeno\nNemačka vlada pozvala je danas sve strane da posle proglašenja nezavisnosti Kosova postupaju promišljeno. U večeras izdatom saopštenju portparola savezne vlade Ulriha Vilhelma navodi se da će Berlin "odluku o daljim koracima doneti na osnovu rezultata sutrašnjeg sastanka ministara inostranih poslova Evropske unije".\n"Budućnost svih zemalja regiona je u Evropi. To su mnistri inostranih poslova EU potvrdili i 28. januara upućujući Srbiji velikodušnu ponudu za saradnju. Ta ponuda važi i dalje. EU očekuje da Srbija, sa svoje strane, ispuni nužne pretpostavke za sporazum o stabilizaciji i pridruživanju", navodi se u vladinom saopštenju.\nIstiče se takodje i da je "EU spremna da na Kosovu preuzme još veću odgovornost", te da će "Nemačka dati suštinski doprinos misiji EULEX".\n"Sve strane pozivaju se da promišljeno postupaju kada je reč o novom razvoju situacije. Mi pozdravljamo to što je ministar inostranih poslova Srbije Vuk Jeremić isključio mogućnost primene sile. I sve druge mere koje se preduzimaju moraju da budu u skladu sa naporima čitavog regiona da se tešnje približi EU", kaže se u vladinom saopštenju.\nNa početku ovog teksta, kao i na početku saopštenje šefa diplomatije Franka-Valtera Štajmajera, navodi se da je kosovska skupština donela odluku o samostalnosti i da su "dugi pregovori pod vodjstvom posrednika UN Martija Ahtisarija, kao i intenzivni napori trojke pokazali da sporazumno rešenje statusnog pitanja nije moguće".\n"EU je u više navrata ocenila da dosadašnji status Kosova dugoročno nije održiv. Ovo, poslednje otvoreno pitanje procesa raspada bivše Jugoslavije mora da se reši sada, jer inače koči bezbednost, stabilnost i privredni razvoj čitavog regiona", navodi se u vladinom saopštenju.\nNi u njemu, kao ni saopštenju ministra Štajnmajera ne navodi se da su nemački zvaničnici čestitali Hašimu Tačiju i drugim albanskim kolegama u Prištini proglašenje državnosti.


Turistička zajednica KS osigurala više od 800.000 KM za oporavak turizma - Akta.ba\nUkupna vrijednost sredstava namijenjenih za podršku projekata iznosi 807.000 KM.\n04.12.2021. 08:16 / Izvor: Akta.ba\nTuristička zajednica Kantona Sarajevo raspisala je dva javna poziva za sufinansiranje i podršku projektima koji će doprinijeti razvoju i unapređenju turističke ponude i potencijala, ponuditi dodatne sadržaje za lokalnu zajednicu, turiste i građane, te osigurati produžetak trajanja zimske turističke sezone u Kantonu Sarajevo.\nNa taj način Turistička zajednica KS nastavlja s aktivnostima usmjerenim na oporavak turizma i privrede, te pruža podršku i direktnu pomoć subjektima čije su djelatnosti, programske aktivnosti i projekti usmjereni na razvoj, unapređenje i promociju turizma.\nTuristička zajednica KS sufinansirat će projekte iz oblasti turizma, kulture, sporta, zabave, edukacije, gastronomije, ekologije i praznične iluminacije i dekoracije.\nJavni poziv "Zimski kalendar dešavanja" u vrijednosti 200.000 KM kreiran je s ciljem poticaja razvoja i obogaćivanja turističke ponude Kantona Sarajevo na olimpijskim planinama Bjelašnici, Igmanu i Trebeviću tokom predstojeće zimske sezone. Kreiranjem zimskog kalendara dešavanja na otvorenom, a poštujući epidemiološke mjere i preporuke, kao i trendove u turizmu koji su usmjereni na razvoj outdoor potencijala, Turistička zajednica KS nastoji vratiti Sarajevu olimpijski duh, te pozicionirati i promovirati naše olimpijske planine kao poželjne turističke destinacije.\nJavni poziv "Sarajevo Winter Fest" namijenjen je za programe i projekte čijom realizacijom se razvijaju nove turističke inicijative, ideje i proizvodi, a koji će turistima i građanima ponuditi zanimljive sadržaje i bogat program dešavanja tokom cijele zime na više lokacija koje će biti okićene i uređene u prazničnom duhu. Ukupan iznos sredstava izdvojenih za "Sarajevo Winter Fest" iznosi 607.000 KM.\nKroz segment namijenjen jedinicama lokalne samouprave i preduzećima čiji je osnivač jedinica lokalne samouprave, a koji u svojim programima osiguravaju dodatne sadržaje za lokalnu zajednicu, obogaćuju turističku ponudu i razvijaju nove turističke potencijale, bit će sufinansirani projekti praznične iluminacije i dekoracije, a sredstva su obezbijeđena u iznosu 240.000 KM.\n"Sredstva od 367.000 KM namijenjena su pravnim i fizičkim osobama (obrtima) koja su registrirana za obavljanje turističke djelatnosti ili koja provode projekte i aktivnosti usmjerene na razvoj, unapređenje i promociju turizma Kantona Sarajevo", saopćeno je iz TZKS.\nObjavljen tender za nabavku informacionog sistema Sarajevo City Card


Tag / Lek / Vesti online\nDa li su mačke lekovite?\nPrisustvo mačke u kući ima pozitivan uticaj na psihološko stanje čoveka i doprinosi ublažavanju stresa, tvrde naučnici, iako ne mogu da dokažu da li uticaj te životinje ima lekovito...\nVaša pluća će vam biti zahvalna: Prirodni lek za šlajm\nU sezoni virusa i respiratornih bolesti, ovaj prirodni lek pomoći će vam da se otarasite upornog kašlja i nagomilanog šlajma. Biljni sirup se lako priprema, a sastojci se mogu pronaći u svakoj...\nSigurno ste do sada primetili da nije svaka glavobolja ista i da vas ne boli glava uvek na istom mestu. E, pa to mnogo govori o vama i o tome sa čim zaista imate problem.\nPrekinuli proizvodnju afrodizijaka jer je previše jak\nPrirodni lek protiv kašlja\nVreme praznika i prazničnog raspoloženja je pred nama pa često i neumerenog uživanja u hrani i piću. A da li ste nekada od lekara ili farmaceuta dobili upozorenje koju hranu ne biste smeli da...\nMnogim ljudim se još tokom detinjstva dijagnostikuje alergija na penicilin. Zbog toga većina lekara izbegava da ga uvrsti u terapiju. Ipak, naučnici su dokazali da je to velika greška.


Preti li Srbiji ustavna kriza?\nMada još uvek nisu prekršeni ustavni rokovi za formiranje novih državnih organa, sve je više nagoveštaja institucionalne krize u zemlje. Što se manje bude čekalo, manji su rizici da se dogodi institucionalna kriza, pojedini politički akteri – poput Demokratske stranke – iskazuju spremnost na kompromis, ali opasnost da se u zakonskom roku od tri meseca ne dođe do nove Vlade je još uvek realna, kaže doskorašnji predsednik Ustavnog suda Srbije Slobodan Vučetić:\n“To bi nas zaista vodilo u jednu ozbiljnu krizu jer tada bi tek konstituisana Skupština morala po Ustavu biti raspuštena. Išlo bi se na dugotrajnu proceduru novih izbora koji bi se morali održati u roku od 60 dana od toga dana a onda još duža procedura, verovatno konstituisanje nove Skupštine, izbora nove Vlade, sa velikom neizvesnošću kakvi bi bili rezultati tih izbora. Prema tome, u tom trenutku Srbija bi zaista ušla u jednu ozbiljnu krizu.“\nKritičari delovanja onog dela demokratskog bloka koji predvodi Demokratska stranka Srbije premijera Koštunice zameraju i to što je u četvrtak, 29. marta Vlada Srbije donela uredbu, kojom je privremeno finansiranje države produženo, umesto da se ubrza proces konstituisanja novog parlamenta koji bi po hitnom roku, do kraja marta, donela novi zakon o budžetu. Kandidat Demokratske stranke za premijera Božidar Đelić smatra da vladina uredba predstavlja svojevrsan finansijski državni udar:\n“Demokratska stranka i dalje misli da nije kasno da se ipak sazove ta sednica, da se izglasa ta dopuna zakona o budžetskom sistemu I da se tako naša država vrati u ustavni i zakonski okvir. U protivnom, mislim da će biti nekih formalnih postupaka za ocenu ustavnosti jedne takve uredbe. Mi ćemo se potruditi da ovo što se sada desi ne ugrozi pregovore oko sastavljanja Vlade Republike Srbije, mada realno gledajući to ih je u velikoj meri već otežalo.”\nPortparol Demokratske stranke Srbije Andreja Mladenović, s druge strane, odbacuje tvrdnje da vladina uredba o privremenom finansiranju predstavlja kršenje Ustava i zakona:\n“Ovaj potez je potpuno zakonit u smislu da nije prekršen Zakon o budžetskom sistemu, jer on ne predviđa nastavak finansiranja posle 31. marta što je jedna pravna praznina u tom zakonu. Ali postoji jedan drugi zakon, Zakon o javnim prihodima i rashodima koji predviđa da ukoliko se ne donese budžet do 31. marta, da se onda nastavlja privremeno finansiranje. To je potpuno u skladu sa zakonom. Ovo što se predlaže je opet jedno kratkoročno rešenje da se Zakon o budžetskom sistemu promeni u smislu da se do 6 meseci dozvoli privremeno finansiranje. Ali može da se desi situacija da se ne reši pravni vakum, znači da se konstituiše Skupština ili da možda dođemo do novih izbora i da opet tih 6 meseci ne bude dovoljno. “\nDa je vremena za konačni dogovor sve manje, jer ističe tromesečni period u kome on mora da se postigne, upozorava u izjavi za Radio Slobodna Evropa i politikolog Jovan Komšić. On kao otežavajuću okolnost ističe činjenicu da je blokiran rad Ustavnog suda Srbije, zbog činjenice da još uvek nije izabran njegov predsednik:\n“Ustavni sud, iako je mogao da izabere iz svog sastava vršioca dužnosti Ustavnog suda, sudije Ustavnog suda to nisu učinile. I Ustavni sud je sam sebe izmestio iz polja svoje osnovne funkcije. Nema autoritativne institucije koja bi u skladu sa Ustavom i zakonom razrešila odgovarajuće konflikte i različita mišljenja najodgovornijih aktera. Dodaćemo tome naravno i privremeno finansiranje koje se produžava Uredbom ove Vlade bez promene zakona iako je formalno ta mogućnost postojala u Parlamentu. Takođe politički akteri zbog cenkanja i podele plena naprosto ne koriste i to malo legalnih institucionalnih mogućnosti za nastavak demokratskih reformi za izvlačenje Srbije iz krize. Ostaćemo u situaciji u kojoj će pasti mrak na Srbiju.”\nRSE: Da li je situacija popravljiva ili nepopravljiva?\n“Popravljiva je, uvek život ponudi izvesna rešenja. Naprosto se naziru možda neke rane najave diktature. Ja naprosto ne mislim da bi bilo takvih avanturista koji bi pomislili da vreme radi za njih i za taj vid vlasti. Nastaje ponovo jedna vrsta hibridnog političkog sistema negde između parademokratije, poludemokratije i stabilizovanih procedura demokratskih. Mislim da se stvar ponovo svodi na poznatu adresu a ta paznata adresa jesu najodgovorniji politički akteri uključujući i najodgovornijeg subjekta danas a to je tehnička Vlada.“


Ribolovci iz Laktaša i Srpca istupili iz Saveza – Bistro Bosno i Hercegovino!\nRibolovci iz Laktaša i Srpca istupili iz Saveza\n16. Februara 2007. 5. Juna 2019. Senad\t0 Comments\nRibolovačka udruženja iz Laktaša i Srpca istupila su iz Ribolovačkog saveza Republike Srpske.\nPrema riječima Đorđa Klepića, predsjednika Ribolovačkog Saveza BiH i predsjednika Upravnog odbora /UO/ Ribolovačkog saveza Republike Srpske, razlozi ovog postupka su nepoznati, dok suprotna strana navodi da je nezadovoljna radom Saveza. Klepić je u izjavi za Radio Istočno Sarajevo rekao da je 23. decembra u Tesliću održana redovna godišnja Skupština Ribolovačkog saveza Republike Srpske na kojoj predstavnici pomenutih udruženja nisu iznosili primjedbe na rad Saveza.\n’’Povodom ovih događaja UO Ribolovačkog saveza Republike Srpske sastao se u subotu u Banja Luci’’, rekao je Klepić. Na sastanak su pozvani predstavnici\nUdruženja iz Laktaša i Srpca, ministarstva poljoprivrede i sporta, te sredstava informisanja. ’’UO Ribolovačkog saveza Republike Srpske je odlučio da odmah ne preduzima rigorozne mjere, formirali smo arbitražnu komisiju od tri neutralna člana koji će tokom ove sedmice obaviti razgovore sa Laktašanima i Srpčanima’’, kaže Klepić.\nPrema njegovim riječima cilj formiranja ove komisije je pronalaženje kompromisnog rješenja. ’’Ako razgovori ne urode plodom bićemo prinuđeni da rigorozne mjere, nakon kojih će posljedice snositi ova Udruženja, odnosno njihovi članovi’’, zaključio je Klepić i izrazio nadu da će se ipak pronaćni pozitivno rješenje.\nPročitajte i: Otvorena sezona lova na pastrmku: Na Zujevini više od 100 ribara iz Kantona Sarajevo\n← Sastanak Upravnog odbora Srednjobosanskog Kantona\nRibočuvarska služba USR “Glavatica” Jablanica →\nUGSR ‘Mrena’ Živinice: Na Rajskom jezeru Bašigovci od 12. do 14. aprila takmičenje u lovu šarana i amura\n29. Marta 2019. 5. Juna 2019. Senad 0\nЗакључци и одлуке Управног одбора СРС РС\nOdržano društveno takmičenje u Zvorniku\n22. Juna 2017. 5. Juna 2019. Senad 0


Iran ometa emitovanje Al Jazeere\nIran ometa emitovanje arapskog informativnog kanala Al Jazeere čije je je sjedište u Kataru, saopštio je danas satelitski operator Arabsat.\n"Al Jazeera se ometa sa dvije različite lokacije u Iranu", u blizini Teherana i u blizini sjeverozapadnog grada Magheha, kaže se u saopštenju i dodaje da se to radi na zahtjev pan arapskog informativnog kanala.\nSatelistska televizija u nedelju je najavila novu frekfenciju za gledaoce Arabsata zbog "nastavljanja miješanja", javila je agencija AFP.\nProteklih nekoliko mjeseci ometani su satelitski prenosi Al Jazeere, navodi se u saopštenju.Ovaj medij su kritikovale mnoge arapske vlade zbog praćenja ustanaka protiv vladajućih režima koji su preplavili region od početka 2011. godine.\nZvaničnici u Siriji više puta su osudili Al Jazeeru zbog praćenja pobune u zemlji.\nAl Jezeera je u februaru prošle godine optužila libijsku obavještajnu službu za ometanje svojih emisija u zemlji u kojoj je ustanak, uz podršku NATO, okončan svrgavanjem i ubistvom lidera Moamera Gadafija.


Tema: Microsoft želi da antiviruse učini zastarelim uz Windows 10\n29.01.2017, 21:12 #1\nWindows Defender očekuje veliki remont u Creators Update nadogradnji operativnog sistema, a to bi prema zamislima kompanije moglo da učini antivirus rešenja trećih strana manje obaveznim za korisnike Windowsa. Konkretno, Microsoft pokušava da načini Windows Defender mnogo naprednijim antivirus rešenjem, nudeći ne samo zaštitu protiv malware-a već i druge funkcije koje obično pronalazite u antivirus rešenjima nezavisnih developera.\nNa primer, pored tipične zaštite od virusa i pretnji, Windows Defender koji će napraviti tranziciju u Windows Defender Security Center u okviru Creators Update nadogradnje, sada će imati razne nove funkcije kako bi izvršavao provere u vezi sa nadogradnjama, drajverima, problemima sa trajanjem baterije kao i kapacitetom interne memorije. Microsoft kaže da će na taj način Windows Defender evoluirati iz osnovne antivirus faze i prerasti u alatku za optimizaciju sistema, a pored toga će održati računare u skladu sa najnovijim ažuriranjima i ispravljaće tipične greške na koje nailaze korisnici Windows računara.\nFirewall i ekran mrežne zaštite će pružiti informacije o postojećim mrežnim vezama plus funkciju o problemima kod mrežnog povezivanja. Family opcija će biti suštinski deo Windows Defendera za pristup roditeljskim kontrolama, kao i upravljanje kontrolama za kupovinu aplikacija i igara.


KAKAV NIVO Đukić: Da bi me razumeli, morao sam od španskog gospodina da se pretvorim u srpskog dripca\nTrener fudbalera Partizana Miroslav Đukić, uoči gostovanja Javoru u Ivanjici u četvrtfinalu Kupa Srbije, izjavio je da očekuje nastavak serije dobrih rezulatata na putu ka odbrani trofeja u tom takmičenju, ali nije propustio priliku da stavi medijima do znanja šta misli o njima.\nNaime, nakon što je naglasio da je, posle dve uzastopne pobede u prvenstvu, ekipa izašla još jača iz krize slabih rezultata, istakao je da se ne kaje zbog izgovorenih reči prethodne nedelje, kada je pojedine medije nazvao "dripačkim i džukačkim"\n"Ne kajem se zbog izgovorenih reči jer živim po pravilima poštenog čoveka koji se bori za istinu i pravdu i ne da na sebe. Međutim, da bi me razumeli morao sam od finog španskog gospodina da se pretvorim u običnog srpskog dripca", rekao je trener crno-belih.\nKada je reč o predstojećem takmičarskom izazovu, on u prvi plan iznosi ambicije kluba iz Humske:\n"Veoma bitna utakmica je isped nas jer želimo da igramo finale Kupa. Javor će nam sigurno zadati mnogo poteškoća, ali želimo da nastavimo seriju i potvrdimo da se nalazimo na dobrom putu. Partizan živi od trofeja i u svim takmičenjima idemo na njih", izjavio je Đukić.\nTrener crno-belih je potvrdio da neće moći da računa na povređene defanzivce Bojana Ostojića i Milana Mitrovića, kao i na Zorana Tošića, dok je neizvestan Sejduba Suma.\nPrema Đukićevim rečima Javor je odigrao odličnu utakmicu za vikend protiv Rada, uz napomenu da su Partizanovi fudbaleri vežbali penale, ali izrazio želju da se meč reši mnogo ranije.\n"Javor je odlično odigrao protiv Rada, ali je poražen zbog grešaka iako je pozadi čvrst, teško prima golove i orjentiše se na kontranapade", rekao je Đukić.\nOn je pohvalio mlade snage Armina Đerleka i Svetozara Markovića, koji su odigrali dobru utakmicu protiv Čukaričkog, istakavši njihov timski rad kao najveći adut.\nUtakmica četvrtfinala Kupa Srbije između Javora i Partizana igra se u sredu a od 13 sati na stadionu u Ivanjici.\nĐukić: Osvajanjem Kupa učinićemo sezonu uspešnom, istorijskom!\nĐukić: Lakše se disalo kada smo konačno dali gol\nNIJE JOŠ PAUZA Žreb za fudbalski Kup Srbije u petak, da li će "večiti" morati na svog dželata?


Za 11 mjeseci prikupljeno 5,688 milijardi KM | Centar za nove inicijative\nU novembru je prikupljeno 524 miliona KM od indirektnih poreza, što je za 21 milion više u odnosu na isti mjesec prošle godine, saopšteno je iz UIO BiH.\nZa finansiranje institucija BiH za 11 mjeseci raspoređeno je 683 miliona KM, Federacije BiH 2,055 milijardi, što je za 2,95 odsto više nego u istom periodu prošle godine, Republike Srpske 1,036 milijardi, što je povećanje od 2,82 procenta, a Brčko distrikta 134 miliona KM, što je za 3,67 odsto više.\nZa spoljni dug Federacije BiH u ovom periodu izdvojeno je 394 miliona KM, što je za 12,076 odsto više u odnosu na isti prošlogodišnji period, za spoljni dug Republike Srpske 207 miliona, što je povećanje od 9,36 procenata, i Brčko distrikta milion KM.\nPo osnovu posebne putarine za izgradnju autoputeva za 11 mjeseci Federacija BiH je dobila dodatnih 56,9 miliona KM, Republika Srpska 37,6 miliona, a distrikt 1,9 miliona KM.\nPrethodni članak Pravo na diplomatski pasoš BiH imaju državni, ali i entitetski zvaničnici\nSljedeći članak BiH osamdeseta po indeksu percepcije korupcije


Ustavni sud Bosne i Hercegovine poništio je danas rezultate referenduma o Danu Republike Srpske održanog 25. semptembra, uz obrazloženje da je referendum sproveden uprkos privremenoj meri ovog suda kojim je zabranjenio održavanje referenduma.\nNa zvaničnoj internet stranici Ustavnog suda BiH navedeno je i da odluka o raspisivanju referenduma, koju je 15. jula ove godine donela Narodna skupština RS, nije u saglasnosti sa Ustavom BiH.\nUstavni sud BiH je tako usvojio zahtev bošnjačkog člana Predsedništva BiH Bakira Izetbegovića, koji je tražio “rešavanje ustavnopravnog spora sa entitetom Republika Srpska” u vezi sa odlukom o raspisivanju referenduma o Danu RS.\nPredsednik Republike Milorad Dodik rekao je za banjalučki Glas Srpske da je i pre odlučivanja i zasedanja Ustavnog suda BiH u kojem, kako je naveo, sede visoki funkioneri SDA, bilo poznato kakvu će odluku da donesu.\nDodik je naglasio da je ovo direktan udar na demokratsko pravo jednog naroda.\n“Ništa drugačije od ovakve sramne odluke Ustavnog suda BiH u kojem sede visoki funkcioneri SDA i nismo mogli očekivati. To je direktan udar na demokratsko pravo jednog naroda i demokratiju za koju se zalaže i koju sprovodi Republika Srpska”, rekao je Dodik.\nU RS je 25. septembra održan referendum na kojem je velika većina gradjana koji su izašli na birališta podržala da se 9. januar i dalje slavi kao Dan republike.\nUstavni sud je 17. septembra zabranio održavanje referenduma.


Cena Fruškogorskog koridora predimenzionirana za 300 miliona evra? | Novine Toronto\nCena Fruškogorskog koridora predimenzionirana za 300 miliona evra?\nCena Fruškogorskog koridora koju je Vlada Srbije ugovorila sa kineskom kompanijom "Ćina road and bridge corporation" veća je za 300 miliona evra od realne cene izgradnje ove deonice, ocenili su sagovornici novog broja lista "Vreme", koji je objavljen juče.\nVlada Srbije je početkom oktobra sa kineskom kompanijom potpisala Ugovor o izgradnji koridora od Novog Sada do Rume, koji bi trebalo da bude završen do marta 2024. godine, a ukupna vrednost iznosi 606 miliona evra, odnosno 12,7 miliona evra po kilometru.\nPored brze saobraćajnice, koridor podrazumeva i izgradnju mosta preko Dunava i tunela ispod Fruške gore, a cena je postignuta direktnom pogodbom.\n"Vreme" podseća da je premijer Vojvodine Igor Mirović 2014. godine rekao da će cena Fruškogorskog koridora, prema generalnom planu, iznositi 150 miliona evra, a u tu cenu nije bila uključena jedino izgradnja mosta preko Dunava kod Kovilja.\nStručni tim predsednika vojvođanskog odbora Demokratske stranke Nebojše Novakovića analizirao je kako je došlo do toga da se cena od 150 miliona evra učetvorostruči i konstatovao da se to drastično poskupljenje "ne može ni na koji način opravdati".\n"Opravdanje se ne može naći niti u komparaciji s cenama izgradnje auto-puteva u regionu, još manje u poređenju sa cenama izgradnje auto-puteva u Srbiji pre vlasti SNS-a", rekao je Novaković za "Vreme".\nOn je podsetio da je 100 kilometara poluatoputa od Novog Sada do Horgoša, za vreme vlade Mirka Cvetkovića, domaći konzorcijum izgradio po ceni od milion evra po kilometru, odnosno po bezmalo 13 puta manjoj ceni po kilometru od Fruškogorskog koridora.\n"Od 47,7 kilometara Fruškogorskog koridora, 42,2 kilometra otpada na četiri trake puta po relativno ravnom terenu. Most preko Dunava, dužine 1,8 kilometara, može se porediti sa mostom kod Beške, dužine 2,2 kilometra, čija je cena iznosila oko 50 miliona evra", kazao je Novaković.\nOn je rekao da je tunel ispod Fruške gore dugačak, po projektu, 3,7 kilometara, ali ni da njegova cena (10 do 15 miliona evra po kilometru) ne može da opravda ovoliko "naduvanu" cenu Koridora.\nArhitekta i urbanista Marin Krešić je za "Vreme" analizirao cenu Fruškogorskog koridora i istakao da je cena od 606 miliona evra, odnosno 12.700 evra po dužnom metru – "upadljivo prevelika".\nOn je podsetio da je Hrvatska napravila 500 kilometara pravog auto-puta po prosečnoj ceni od 5.000 evra po dužnom metru, a da su Slovenci izračunali kako ih je 8,4 kilometra auto-puta Divača–Dane, koji je izgrađen na lakom terenu, sličnom terenu na kojem će biti izgrađen i Fruškogorski koridor, koštao oko 2.300 evra po dužnom metru.\n"Na malo težem terenu izgrađena je deonica auto-puta Šentilj–Pesnica dužine 9,5 kilometara, koja je koštala 3.400 evra po dužnom metru", rekao je Krešić.\nOn je naveo da je nelogičnost cene izgradnje Fruškogorskog koridora još uočljivija kada se uporedi sa predračunskim troškovima gradnje na mnogo težim lokacijama – kao, na primer, u Grdeličkoj klisuri.\n"Ispada da je gradnja Fruškogorskog koridora kroz ravnicu skoro jedan i po puta skuplja od gradnje kompletnog auto-puta kroz Grdeličku klisuru", upozorio je Krešić.\nKrešić je zaključio da je jasno kako nema logike da deonica brze saobraćajnice Novi Sad-Ruma kroz ravničarski kraj bude po dužnom metru "toliko skuplja od cene koju su Hrvati platili za sve svoje auto-puteve kroz krševe i preko stenovitih planina, znatno viša nego što su Makedonci platili za trasu kompletnog auto-puta koji seče planinu i više nego što je Slovence koštao najsloženiji auto-put kroz obronke Alpa".\nArhitekta Dragoljub Bakić istakao je da Fruškogorski koridor ima trasu koja je već dugo poznata, a parametri se nisu menjali – niti oni koji se tiču mosta preko Dunava, niti oni dvocevnog tunela od 3,5 kilometara ispod Fruške gore.\n"Naravno da se onda postavlja pitanje kako je nešto što je koštalo, makar bez mosta, 150 miliona evra naraslo na 606 miliona", rekao je Bakić.